Kihívás a köbön | Jegymester
Al Ghaoui Hesna, Fa Nándor és Csíkszentmihályi Mihály saját élményeiken és ismereteiken keresztül mesélnek arról, miért fontos, hogy félelmeink ellenére, a kudarcok dacára is merjünk belevágni az ismeretlenbe - legyen az olyan extrém helyzetben, mint egy háborús övezetből való tudósításkor, viharban hánykolódva az óceán közepén, vagy éppen a leghétköznapibb tevékenység elvégzése során. Csak így tudhatjuk meg, hogy a határainknak gondolt falak legtöbbször képzeltek - és így fedezhetjük fel, mi az, ami által kiteljesedhetünk, hogy minél többször megélhessük a flow, avagy a teljes elmélyülés örömét.
Csíkszentmihályi Mihály Prima Primissima és Széchenyi-díjas pszichológus, a Claremonti Egyetem professzora és a Chicagói Egyetem Pszichológia Karának korábbi vezetője. A flow-elmélet atyja, a boldogság és kreativitás egyik legismertebb nemzetközi kutatója. Számos könyv szerzője: Az öröm művészetében a mindennapi élet perspektívájából foglalkozik a flow jelenségével.